**ΕΡΓΑΣΙΑ & ΕΠΑΓΓΕΛΜΑ**

**Κριτήρια Επιλογής Επαγγέλµατος**

• Οι οικονοµικές απολαβές

• Τα ενδιαφέροντα, οι κλίσεις, οι δυνατότητές µας

• Οι δυνατότητες διά βίου απασχόλησης στο αντικείµενο που επιλέγουµε

• Το ενδιαφέρον για την απόκτηση γνώσεων ή την άσκηση μίας δεξιότητας. Αναζήτηση επαγγέλµατος που δίνει την ευκαιρία για την απόκτηση νέων γνώσεων. Η δυνατότητα της άσκησης µιας δεξιότητας ή η ικανοποίηση από την πραγµάτωση έργου που είναι προϊόν της δεξιότητας αυτής.

• Η αυτονοµία - ανεξαρτησία

• Η προσφορά υπηρεσιών στους άλλους

• Η κοινωνικότητα (ευκαιρία συνεργασίας ή παράλληλης εργασίας µε συναδέλφους ή δυνατότητα επαφής µε πολύ κόσµο)

• Η δηµιουργικότητα – πρωτοτυπία (δυνατότητα ο εργαζόµενος να εκφράζει τις ιδέες του µε δηµιουργικό και πρωτότυπο τρόπο)

• Άσκηση επιρροής

• Ελεύθερος χρόνος

• Η κοινωνική καταξίωση

**Φορείς και παράγοντες που επηρεάζουν (θετικά ή αρνητικά) την επιλογή επαγγέλµατος**

* Η οικογένεια
* οι έµµεσες ή άµεσες προτροπές των γονιών προς το παιδί
* η ενθάρρυνση ή αποθάρρυνση του για την επιλογή ενός επαγγελµατικού κλάδου
* η οικονοµική της κατάσταση
* η κοινωνική της θέση
* το µορφωτικό επίπεδο των γονέων
* οι φιλοδοξίες και τα ανεκπλήρωτα όνειρα των γονέων (Δυστυχώς ενίοτε οι γονείς παίζουν τον ρόλο του Προκρούστη, βλ. μυθολογία)
* η πιθανή διάθεση κληροδότησης του γονεϊκού επαγγέλµατος στα παιδιά
* η προσδοκία των γονιών να αποκτήσουν διά της επαγγελµατικής καταξίωσης του παιδιού κοινωνική προβολή

Οι συγγενείς και οι φίλοι καθώς και οι συµµαθητές οι οποίοι µέσω των δικών τους επαγγελµατικών επιλογών, της κοινωνικής τους θέσης, της µόρφωσης τους και της προσωπικότητας τους γενικά εκπέµπουν µηνύµατα προς το παιδί.

Ο κοινωνικός περίγυρος γενικά, η νοοτροπία που επικρατεί στον κύκλο γνωριµιών του νέου, τα πρότυπα της εποχής όπως αυτά προβάλλονται κυρίως από τα µέσα µαζικής ενηµέρωσης κ.τ.λ. Πιο συγκεκριµένα, ο νέος επηρεάζεται µέσα από: τα γενικά επικρατούντα πρότυπα επιτυχίας και κοινωνικής καταξίωσης (π.χ. γρήγορης οικονοµικής επιτυχίας, φήµης) τα ειδικά επαγγελµατικά πρότυπα (παλαιότερα του δασκάλου, του αστυνοµικού, του στρατιωτικού, διαχρονικά του πολιτικού µηχανικού, του γιατρού) Συνήθως οι στερεότυπες κοινωνικές αντιλήψεις αναπαράγουν παρωχηµένα επαγγελµατικά πρότυπα και κατηγοριοποιούν τα επαγγέλµατα σε πρωτεύοντα και δευτερεύοντα.

Το σχολείο: προσφέρει στο παιδί γνώσεις και πληροφορίες απαραίτητες για την περαιτέρω εξέλιξη του, κάνει εφικτή την ορθή κοινωνικοποίησή του, το προσανατολίζει και το καταρτίζει επαγγελµατικά.

Πιο συγκεκριµένα: ενηµερώνει για πλεονεκτήµατα, µειονεκτήµατα επαγγελµάτων πληροφορεί για τις ανάγκες της αγοράς εργασίας εντοπίζει κλίσεις και να επισηµαίνει δυνατότητες και αδυναµίες των µαθητών καλλιεργεί την πραγµατογνωσία και την αυτογνωσία των µαθητών

Ο βαθµός αυτογνωσίας του νέου: Η γνώση του εαυτού µας συνίσταται στον εντοπισµό των δυνατοτήτων µας, των ταλέντων, των κλίσεων, των ενδιαφερόντων και παράλληλα των δυναµικών και των προβληµάτων µας. Εφόσον ο νέος έχει επιτύχει την αυτοσυνειδησία, είναι σε θέση να θέτει στόχους ρεαλιστικούς και υλοποιήσιμους και να αποφεύγει τόσο την υπερβολή όσο και τη φυγοπονία.

**Θετικές συνέπειες της σωστής επιλογής επαγγέλµατος**

Ατοµικές

ηθική ικανοποίηση (αυτοεκτίµηση)

πνευµατική εγρήγορση (ενδιαφέρον για το αντικείµενο της δουλειάς)

ψυχική ικανοποίηση, χαρά από τη δηµιουργία, αυτοπεποίθηση, υπευθυνοποίηση οικονοµική ανεξαρτησία (αυξηµένη αποδοτικότητα, οικονοµική ευηµερία, ανεξαρτησία, αξιοπρεπής διαβίωση, µη επιβάρυνση της οικογένειας)

επιτυχηµένη κοινωνική ένταξη (απόκτηση επαγγελµατικής ταυτότητας) - κοινωνικό γόητρο – καταξίωση, αίσθηµα κοινωνικού προορισµού

Κοινωνικές

Ο «σωστός άνθρωπος» καταλαµβάνει τη «σωστή θέση», γεγονός που διευκολύνει την αξιοκρατία αλλά και τη µεγιστοποίηση της αποδοτικότητας και της παραγωγικότητας στην κοινωνία.

Επιτυγχάνεται η οικονοµική ανάπτυξη που συνεπάγεται κοινωνική ευηµερία.

Εξοµαλύνονται οι ανθρώπινες σχέσεις (οµαδική δραστηριότητα, κοινωνικός διάλογος, συναδελφικότητα, συλλογικότητα).

**Επιπτώσεις από τη λανθασµένη επιλογή επαγγέλµατος**

Ο εργαζόµενος χάνει το ενδιαφέρον του για το αντικείµενό του.

Οδηγείται σε ψυχικό µαρασµό και παθητικοποιείται.

Βιώνει την καθηµερινή απασχόληση σαν καταναγκασµό.

∆υσχεραίνεται η συνεργασία του µε τους άλλους ανθρώπους.

∆εν επιθυµεί να επιµορφωθεί, οπότε δεν εξελίσσεται.

Λειτουργεί εντελώς µηχανιστικά και τυποποιηµένα χωρίς φαντασία ή πρωτοβουλία. Σπαταλά τα ταλέντα του και τις ικανότητές του, εφόσον δεν µπορεί να τα διοχετεύσει σωστά ή δεν επιθυµεί να τα αξιοποιήσει.